மருட்டுகின்ற மதத்தலைவர் வாழ்கின் றாரே! வாயடியும் கையடியும் மறைவ தெந்நாள்? சுருட்டுகின்றார் தம்கையில் கிடைத்த வற்றைச் சொத்தெல்லாம் தமக்கென்று சொல்வார் தம்மை வெருட்டுவது பகுத்தறிவே! இல்லை யாயின் விடுதலையும் கெடுதலையும் ஒன்றே யாகும்.  எல்லார்க்கும் எல்லாம் என் றிருப்ப தான இடம்நோக்கி நடக்கின்ற திந்த வையம்; கல்லாரைக் காணுங்கால் கல்வி நல்காக் கசடர்க்குத் தூக்குமரம் அங்கே உண்டாம். இல்லாரும் அங்கில்லை; பிறன் நலத்தை எனதென்று தனியொருவன் சொல்லான் அங்கே! நல்லாரே எல்லாரும் அவ்வை யத்தில் நமக்கென்ன கிழியட்டும் பழம்பஞ் சாங்கம்!"  என்றுரைத்தான் வீரப்பன்! தோழன் சொல்வான்: "எழிற்பாண் டியன்பரிசைத் தேடு கின்றார்